<http://schema.org/articleBody>
"El primer ministre grec, Iorgos Papandreu, vol tastar a les urnes si Gr\u00E8cia est\u00E0 disposada a aguantar m\u00E9s ajustos dr\u00E0stics dels que li imposen la Uni\u00F3 Europea i el Fons Monetari Internacional (FMI). Els seus socis de la UE, per\u00F2, no tenien unes especials ganes d&amp;#039;imposar-los, sobretot perqu\u00E8 el pa\u00EDs hel\u00B7l\u00E8 els ha requerit dos rescats que sumen 240.000 milions d&amp;#039;euros. L&amp;#039;argument franco-alemany \u00E9s que, a canvi d&amp;#039;una solidaritat de tal calibre amb un pa\u00EDs sobreendeutat que ha fet trampa amb els comptes p\u00FAblics, calen sacrificis. Gr\u00E8cia ja n&amp;#039;ha fet molts, sense resultats. Ha quedat provat que mai no podr\u00E0 pagar el deute. L&amp;#039;economia no creix, no t\u00E9 ingressos per fer-ho. Per aix\u00F2 la UE accepta a contracor perdonar-li el 50% del deute. Va costar tant prendre aquesta dif\u00EDcil decisi\u00F3 -per les p\u00E8rdues astron\u00F2miques que suposa per a la banca francesa i alemanya amb deute grec, i perqu\u00E8 el rescat \u00E9s part d&amp;#039;un pla bilionari que vol contenir la crisi- que costa d&amp;#039;entendre l&amp;#039;anunci d&amp;#039;un refer\u00E8ndum sense previ av\u00EDs als seus socis que ja es podia preveure que faria caure els mercats.Gr\u00E8cia est\u00E0 condemnada a l&amp;#039;austeritat si accepta els rescats. Per\u00F2 si no els accepta, la fallida del pa\u00EDs ser\u00E0 inevitable, possiblement seguida d&amp;#039;una sortida de l&amp;#039;euro. Nom\u00E9s l&amp;#039;evocaci\u00F3 d&amp;#039;aquest escenari ja ha fet que It\u00E0lia estigui en el punt de mira dels mercats. I la seva economia ja no \u00E9s un 2% de la zona euro com la grega. \u00C9s la tercera en pes. El valor dels bons italians en mans de la banca francesa i alemanya \u00E9s entre set i vuit cops superior al dels bons grecs. I despr\u00E9s ve Espanya. L&amp;#039;estabilitat de la zona euro est\u00E0 en joc. Alguns experts han estimat que el PIB de Gr\u00E8cia s&amp;#039;encongiria un 40%. Hauria de rescatar els seus bancs. El retorn al dracma suposaria una devaluaci\u00F3 brutal que faria m\u00E9s competitiu el pa\u00EDs, per\u00F2 tamb\u00E9 m\u00E9s pobre. El seu deute astron\u00F2mic seguiria en euros. I els mercats de ben segur que se li tancarien. Per quadrar els comptes, tamb\u00E9 aquesta via es traduiria en m\u00E9s ajustos. "^^<http://www.w3.org/2001/XMLSchema#string>
<http://www.ara.cat/opinio/Grecia-esta-abocada-lausteritat-voti_0_584341610.html>